NER บวกแรง 5% เก็งฯรับกำไรไตรมาส 2 โตกระฉูด 124 ลบ. ฟากโบรกฯเล็งอัพเป้าใหม่!
NER บวกแรง 5% เก็งฯรับกำไรไตรมาส 2 โตกระฉูด 124 ลบ. ฟากโบรกฯเล็งอัพเป้าใหม่!
10 ส.ค. 2563

บริษัท นอร์ทอีส รับเบอร์ จำกัด (มหาชน) หรือ NER ณ เวลา 10.36 น. อยู่ที่ระดับ 3.66 บาท บวก 0.16 บาท หรือ 4.57% สูงสุดที่ระดับ 3.70 บาท ต่ำสุดที่ระดับ 3.56 บาท ด้วยมูลค่าการซื้อขาย 441.02 ล้านบาท

ด้านนางสาวนารี อภิเศวตกานต์ นักวิเคราะห์อาวุโส บล.ฟิลลิป (ประเทศไทย) กล่าวว่า คาดการณ์ผลกำไรในไตรมาส 2/63 ของ NER จะอยู่ที่ 124 ล้านบาท เพิ่มขึ้น 106% จากไตรมาสก่อน แต่หากเทียบกับช่วงเดียวกันของปีก่อนก็จะอ่อนลง ซึ่งมาจากปริมาณขายที่ดีขึ้น แม้ราคาขายเฉลี่ยจะอ่อนลงเล็กน้อย ซึ่งขณะนี้มองว่ามีโอกาสที่ NER จะมีกำไรออกมาดีกว่าที่คาดไว้เหมือนกัน หากออกมาดีกว่าคาดก็อาจจะปรับราคาเป้าหมายขึ้นเล็กน้อย
นอกจากนี้ ในช่วงครึ่งปีหลังก็น่าจะดีขึ้นต่อเนื่องได้ หากเศรษฐกิจจีนยังดีขึ้นต่อเนื่องก็จะทำให้ยอดขายรถยนต์ดีขึ้น เป็นบวกต่อการส่งออกยางของ NER  อย่างไรก็ดี NER จะเริ่มทยอยส่งสินค้าไปจีนในช่วงครึ่งปีหลังแล้ว
 